OpenLLM-France/wikimedia huggingface dataset:
# Natació sincronitzada als Jocs Olímpics d'Estiu de 2016

La Natació sincronitzada als Jocs Olímpics d'Estiu de 2016 es disputarà entre el 15 i el 20 d'agost al Maria Lenk Aquatic Center a Rio de Janeiro, (Brasil). En total es disputaran dues proves, el duet i l'equip.

## Classificació

Per cada NOC només poden participar un equip o duet per prova. Per classificar-se en la competició d'equips s'atorgaran places, un total de 8, en funció dels següents criteris:
* Una plaça pel país organitzador (Brasil)
* El millor país en cada Campionat continental a excepció del Campionat Panamericà,que ja és representat per Brasil.
* Els tres millors en el Campionat Preolímpic.
Per classificar-se en la competició de duet s'atorgaran places, un total de 24, en funció dels següents criteris:
* Els ja classificats en la prova per equips tindran dret a una plaça a la prova de duets.
* El millor país en cada Campionat continental.
* Els onze millors en el Campionat Preolímpic.

## Resum de medalles

| Prova | Or | Plata | Bronze |
| Duet detalls | RússiaNatalia Ishchenko Svetlana Romàixina | R.P. de la XinaHuang Xuechen Sun Wenyan | JapóYukiko Inui Risako Mitsui |
| Equips detalls | RússiaVlada Chigireva Natalia Ishchenko Svetlana Kolesnichenko Aleksandra Patskevich Svetlana Romàixina Alla Shishkina Maria Shurochkina Gelena Topilina Elena Prokofyeva | R.P. de la XinaGu Xiao Guo Li Li Xiaolu Liang Xinping Sun Wenyan Tang Mengni Yin Chengxin Zeng Zhen Huang Xuechen | JapóAika Hakoyama Yukiko Inui Kei Marumo Risako Mitsui Kanami Nakamaki Mai Nakamura Kano Omata Kurumi Yoshida Aiko Hayashi |

## Medal table

| Posició | País | Or | Plata | Bronze | Total |
| 1 | Rússia | 2 | 0 | 0 | 2 |
| 2 | R.P. de la Xina | 0 | 2 | 0 | 2 |
| 3 | Japó | 0 | 0 | 2 | 2 |
| Total | Total | 2 | 2 | 2 | 6 |

## Referències

* ↑ «Rio 2016: Synchronized Swimming». Rio 2016. Arxivat de l'original el 23 de gener 2015. [Consulta: 23 gener 2015].
# Käthe Sohnemann

Käthe Sohnemann (Hamburg, 6 de maig de 1913 - Kiel, 1998) va ser una gimnasta artística alemanya que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició del concurs complet per equips del programa de gimnàstica.

## Referències

* ↑ «Käthe Sohnemann Olympic Results». sports-reference.com. Arxivat de l'original el 17 d’abril 2020. [Consulta: 8 gener 2019].
# Lennart Brunnhage

Lennart Brunnhage (Kungshamn, 25 d'agost de 1915 - Lidingö, 29 de març de 1999) fou un saltador suec que va competir durant la dècada de 1940. Posteriorment exercí d'editor.
El 1948 va prendre part en els Jocs Olímpics d'Estiu de Londres, on fou quart en la prova de palanca de 10 metres del programa de salts.
En el seu palmarès destaca una medalla de plata en la prova de palanca de 10 metres del Campionat d'Europa de natació de 1947. Guanyà dinou campionats nacionals.

## Referències

* ↑ Lennart Brunnhage a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
# Alberto Marson

Alberto Marson (Casa Branca, 24 de febrer de 1925 - São José dos Campos, 25 d'abril de 2018) fou un jugador de bàsquet brasiler que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la competició de bàsquet. El 1949 guanyà la medalla de plata al Campionat sud-americà de bàsquet i el 1951 la de bronze en els Jocs Panamericans.
Quan morí, el 2018, era el darrer supervivent de l'equip que guanyà la primera medalla olímpica en un esport d'equip pel Brasil.

## Referències

* 1 2 «Alberto Marson Olympic Results». sports-reference.com. Arxivat de l'original el 18 d'abril 2020. [Consulta: 24 abril 2019].
* ↑ «Alberto Marson». cbb.com.br. Confederação Brasileira de Basketball. Arxivat de l'original el 1 de setembre 2013. [Consulta: 25 abril 2019].
* ↑ Morre Alberto Marsson, medalhista olímpico com seleção de basquete em 1948
# Minipimer

El Minipimer™ és un batedor de braç dissenyat per Gabriel Lluelles Rabadà el 1959 mentre treballava a l'empresa Pimer, acrònim de Pequeñas Industrias Mecánico Eléctricas Reunidas, que més tard es fusionaria amb l'empresa alemanya Braun GmbH, actual propietària de la marca Minipimer, nom amb el qual comercialitza els batedors de braç en castellà i en italià, mentre que per la resta d'idiomes utilitza el terme multiquick. El 1994 el mateix Gabriel Lluelles Rabadà, va donar al Museu de les Arts Decoratives de Barcelona un exemplar de la batedora Minipimer, que s'exposa a la col·lecció permanent del museu, ubicada al Palau Reial de Pedralbes.

## Història

El primer model que va sortir al mercat fou el MR1 El model Minipimer MR2 va ser de les primeres batedores de mà elèctriques robustes i operatives del mercat estatal, amb un disseny compacte i depurat. En aquesta versió l'interruptor queda incorporat a l'interior de la nansa, cosa que permet un control perfecte de maneig, i la connexió elèctrica és una prolongació del mànec. Va fabricar-se només en monotensió: 125-160, 220 V, 50 Hz i 100 W (la tensió 160 V era especial per a Galícia). Es compon de fulla, disc batedor i disc emulsionador intercanviables; suport de paret, filtre-liquador i recipient graduat amb tapa; receptari i caixa expositora. el MR2 va ser dissenyat el 1963. La seva sortida al mercat nacional el 1964 va suposar un gran èxit de vendes, cosa que va alleujar considerablement la crisi econòmica que patia la firma. El 1967 el preu era de 1.161 ptes. Va tenir molta acceptació per la versatilitat, manejabilitat i facilitat de neteja. Es va exportar a tot el continent europeu i va deixar de fabricar-se el 1984.

## Referències

* ↑ «Disseny pera l'estómac». [Consulta: 2 gener 2022].
* ↑ Amb el número de registre MADB135.438
* ↑ Es conserva un exemplar al Museu d'Art Decoratives amb el número de registre MADB135-611

## Bibliografia

* CAPELLA; LARREA 1991, p.104
* Arts Decoratives a Barcelona 1994, p. 210
* Mecanització de la casa 1995, p. 220
* Gabriel Lluelles 2004, p. 70-71

## Enllaços externs

* Col·lecció de Disseny Industrial del DHUB Barcelona Arxivat 2012-11-27 a Wayback Machine.
# Pentatló modern als Jocs Olímpics d'estiu de 1948

Als Jocs Olímpics d'Estiu de 1948 celebrats a la ciutat de Londres (Regne Unit) es disputà una prova de pentatló modern en categoria masculina. La prova es disputà entre els dies 30 de juliol i 4 d'agost de 1948.
Aquest esport combina proves de tir (competició de tir de 10 metres de distància), esgrima (competició d'espasa), natació (200 metres lliures), hípica (concurs de salts d'obstacles) i cros.

## Comitès participants

Hi participaren un total de 45 atletes de 16 comitès nacionals diferents:
| Argentina (3) Bèlgica (3) Brasil (3) Espanya (3) Estats Units (3) Finlàndia (3) França (3) Hongria (3) | Itàlia (3) Mèxic (2) Regne Unit (3) Suècia (3)  Suïssa (3) Txecoslovàquia (2) Uruguai (3) Xile (2) |

## Resum de medalles

| Prova | Or | Argent | Bronze |
| Pentatló modern | William Grut | George Moore | Gösta Gärdin |

## Medaller

| Posició | País | | | | Total |
| 1 | Suècia | 1 | 0 | 1 | 2 |
| 2 | Estats Units | 0 | 1 | 0 | 1 |

## Referències

* 1 2 «Olympedia – Individual, Men». [Consulta: 1r novembre 2024].
# Andrea Cedrón

Andrea del Rosario Cedrón Rodríguez (Trujillo, Perú, 24 de desembre de 1993) és una nedadora professional peruana, va ser l'única representant del Perú en els Jocs Olímpics de Londres 2012; així mateix, també ha representat al seu país, en els Jocs Olímpics de Rio de Janeiro 2016 i en el Campionat Mundial de Natació en Piscina Curta de 2016 sent aquesta la novena vegada que representa al Perú en tornejos d'aquest nivell.

## Biografia

Andrea, és filla de Carlos Cedrón Medina i Jessenia Rodríguez Lescano; té una germana anomenada Gianella. Va estudiar en la “Institución Educativa Particular Inmaculada Virgen de La Puerta”.
Va iniciar la seva pràctiques de natació als 10 anys, ingressant a la Acadèmia de Natació del Golf i Country Club de Trujillo l'any 2002, a partir d'allí entrena sota la direcció d'Aldo Murakami Calataiud.
En el Perú és coneguda com a "la sirena peruana".
Segons ella mateixa refereix, la seva rutina consta de cinc hores d'entrenament diari, comença a les 5:00 a. m. fins a les 7:00 a. m., a la tarda des de les 5:00 p. m. fins a gairebé les 8:00 p. m., compartides entre el gimnàs i la piscina.
Cedrón, ha representat al Perú a nivell mundial, competint en els Jocs Olímpics de Londres 2012 en la prova de 400 metres estilo lliure, categoria dones; qualificant en el 33º lloc.
A nivell continental, ha competit en els XVII Jocs Bolivarians, realitzats en Trujillo, el 2013, obtenint un total de sis medalles, tres d'or i tres de bronze.
Andrea, ostenta també, el rècord nacional de "2:03,38" en la prova dels 200 metres lliures, que li va permetre classificar pels Jocs Panamericans de 2015, on va ocupar el 7° lloc.

## Referències

* ↑ «London2012.com». Arxivat de l'original el 2013-02-28. [Consulta: 16 febrer 2017].
* ↑ «Andrea Cedrón, nostra representant en Natació en els Jocs Olímpics» (en castellà). Arxivat de l'original el 2015-10-04. [Consulta: 6 agost 2015].
* ↑ «Andrea Cedrón: 200m lliure, Riu 2016» (en castellà). Arxivat de l'original el 2016-08-09. [Consulta: 8 agost 2016].
* ↑ «Trujillo: Nedadora Cedrón va classificar al seu novè mundial absolut» (en castellà). Arxivat de l'original el 2016-12-24. [Consulta: 23 desembre 2016].
* ↑ «Nedadora Trujillana Andrea Cedrón va a Londres 2012» (en castellà). [Consulta: 6 agost 2015].
* 1 2 «Andrea Cedrón, la banderera peruana» (en castellà). [Consulta: 6 agost 2015].
* ↑ «Andrea Cedrón, la sirena peruana» (en castellà). [Consulta: 6 agost 2015].
* ↑ «larepublica.pe» (en castellà). Arxivat de l'original el 2012-07-31. [Consulta: 11 març 2015].
* ↑ «Sports Reference profile». Sports Reference, 2014. Arxivat de l'original el 2012-12-15. [Consulta: 11 març 2014].
* ↑ «Llista Oficial d'Atletes Participants Jocs Bolivarians 2013». Medalles Obtingudes, 2013. Arxivat de l'original el 2015-09-23. [Consulta: 25 juliol 2015].
* ↑ «Panamericans 2015: Andrea Cedrón imposa record nacional i classifica a Toronto» (en castellà). Arxivat de l'original el 2017-02-17. [Consulta: 25 juliol 2015].
* ↑ «Panamericans 2015: Andrea Cedrón va quedar en setè lloc en final B de natació» (en castellà). [Consulta: 25 juliol 2015].
# Lajos Sántha

Lajos Sántha (Csorvás, 13 de juliol de 1915 - Budapest, 21 de juny de 1992) va ser un gimnasta artístic hongarès que va competir durant les dècades de 1940 i 1950.
El 1948 va prendre part en els Jocs Olímpics de Londres, on disputà vuit proves del programa de gimnàstica. Guanyà la medalla de bronze en el concurs complet per equips, mentre en les proves individuals destaca la quarta posició en la barra fixa. Quatre anys més tard, als Jocs de Hèlsinki, tornà a disputar vuit proves del programa de gimnàstica. Destaca la sisena posició en la prova del concurs complet per equips.

## Referències

* 1 2 «Lajos Sántha Olympic Results». sports-reference.com. Arxivat de l'original el 17 d’abril 2020. [Consulta: 13 juliol 2019].
# Supercopa espanyola d'hoquei sobre patins masculina 2004-2005

L'edició 2003-2004 de la Supercopa espanyola d'hoquei patins masculina es disputà el 14 i 24 de febrer de 2005 en partit d'anada i tornada. La copa enfrontà el vencedor de la Lliga espanyola, el FC Barcelona Excelent contra el vencedor de la Copa espanyola, el Liceo Vodafone.

## Resultat

| 14 de febrer de 2005 |
| 14 de febrer de 2005 | FC Barcelona Excelent | 7-3 | Liceo Vodafone | Palau Blaugrana |
| 14 de febrer de 2005 | Borregán (2) López (2) D. Páez (1) Masoliver (1) Panadero (1) | | J. Bargalló | Palau Blaugrana |
| 24 de febrer de 2005 |
| 24 de febrer de 2005 | Liceo Vodafone | 2-2 | FC Barcelona Excelent | Palau d'Esports de Riazor |
| 24 de febrer de 2005 | Alen | | Borregán (1) López (1) | Palau d'Esports de Riazor |
* Campió FC BARCELONA EXCELENT

## Enllaços externs

* Memòria 2004-05 FC Barcelona Arxivat 2008-12-06 a Wayback Machine. PDF
* Web oficial de la Reial Federació Espanyola de Patinatge (castellà)
# Leo Esser

Leo Esser (Düsseldorf, 17 de febrer de 1907) va ser un saltador alemany que va competir durant la dècada de 1930.
El 1932 va prendre part en els Jocs Olímpics de Los Angeles, on fou cinquè en la prova de trampolí de 3 metres del programa de salts. Quatre anys més tard, als Jocs de Berlín, fou sisè en la mateixa prova.
En el seu palmarès destaca una medalla d'or al Campionat d'Europa de natació de 1934, i cinc campionats nacionals.

## Referències

* 1 2 Leo Esser a Sports Reference (arxivat)
# Gottfried Döhn

Gottfried Döhn (Dresden, 10 de juny de 1951) és un remer alemany, ja retirat, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real, on guanyà la medalla d'or en la prova del vuit amb timoner del programa de rem. Quatre anys més tard, als Jocs de Moscou, guanyà una nova medalla d'or, en aquesta ocasió en la prova del quatre amb timoner. Formà equip amb Dieter Wendisch, Ullrich Diessner, Walter Diessner i Andreas Gregor.
En el seu palmarès també destaquen tres medalles d'or al Campionat del Món de rem, el 1975, 1977 i 1978, la primera en el vuit amb timoner i les següents en el quatre amb timoner. També guanyà una medalla d'or en el quatre sense timoner al Campionat d'Europa de rem de 1973 i cinc campionats nacionals.

## Bibliografia

* Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlin 2000, ISBN 3-89602-348-9.

## Referències

* 1 2 «Olympedia – Gottfried Döhn». [Consulta: 17 juny 2022].
* ↑ «Weltmeisterschaften (Herren - Teil 1)». [Consulta: 18 juliol 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 16 juny 2022].
* ↑ «Weltmeisterschaften (Herren - Teil 1)». [Consulta: 18 juliol 2022].
# Alexis Vuillermoz

Alexis Vuillermoz (Saint-Claude, Jura, 1 de juny de 1988) és un ciclista francès que s'inicià en el ciclisme de muntanya i que a partir del 2013 passà a la carretera. Professional des del 2013, de la mà de l'equip Saur-Sojasun, el 2014 fitxà per l'AG2R-La Mondiale. Des del 2021 corre a l'equip Team TotalEnergies fins a la seva retirada al 2024. En el seu palmarès destaca una etapa al Tour de França del 2015.

## Palmarès en ruta

* 2014
** Vencedor d'una etapa al Tour del Gavaudan Llenguadoc-Rosselló
* 2015
** 1r al Gran Premi de Plumelec-Morbihan
** 1r l'International Road Cycling Challenge
** Vencedor d'una etapa al Tour de França
** Vencedor d'una etapa al Tour del Gavaudan Llenguadoc-Rosselló
* 2017
** 1r al Gran Premi de Plumelec-Morbihan
** 1r al Tour del Llemosí i vencedor d'una etapa
* 2019
** 1r a La Drôme Classic
* 2022
** Vencedor d'una etapa al Critèrium del Dauphiné

### Resultats al Tour de França

* 2013. 46è de la classificació general
* 2015. 134è de la classificació general. Vencedor de la 8a etapa
* 2016. 20è de la classificació general
* 2017. 13è de la classificació general
* 2018. No surt (10a etapa)
* 2019. 41è de la classificació general
* 2020. 35è de la classificació general
* 2022. No surt (10a etapa)

### Resultats al Giro d'Itàlia

* 2014. 11è de la classificació general
* 2019. 29è de la classificació general

## Palmarès en ciclisme de muntanya

* 2006
** Campió de França en Camp a través júnior
* 2008
** Campió del món en Camp a través per relleus, amb Arnaud Jouffroy, Laurence Leboucher i Jean-Christophe Péraud
** Campió d'Europa en Camp a través per relleus, amb Arnaud Jouffroy, Laurence Leboucher i Jean-Christophe Péraud
* 2009
** Campió de França en Camp a través sub-23
** Medalla de plata al Campionat del món en Camp a través sub-23
* 2010
** Campió de França en Camp a través sub-23

## Referències

* ↑ «ALEXIS VUILLERMOZ ANNOUNCES THAT HE WILL RETIRE FROM PROFESSIONAL CYCLING AT THE END OF THE SEASON» (en anglès). cyclinguptodate, 09-04-2024. [Consulta: 1r novembre 2024].

## Enllaços externs

* Web oficial Arxivat 2015-06-17 a Wayback Machine. (francès)
* Fitxa a sitiodeciclismo.net
* Alexis Vuillermoz a ProCyclingStats
# Anquilosi

Anquilosi (del grec αγκυλος, soldadura o lligam) és la disminució de moviment o falta de mobilitat d'una articulació a causa de fusió total o parcial dels components de l'articulació. En odontologia, l'anquilosi és la fixació esporàdica d'una dent a l'os alveolar

## Causes

L'anquilosi pot ser causada per problemes congènits, per traumatismes o malalties com l'osteomielitis i poden ser d'etiologia òssia o fibrosa. També pot ser produïda quirúrgicament per immobilitzar certes articulacions, tant en humans com animals. Certes inflamacions poden també immobilitzar una articulació, com l'espondilitis anquilopoiètica i, més comunament, l'artritis reumatoide. Ocasionalment les infeccions de l'articulació poden ser anquilosants, com la tuberculosi. En general la pèrdua de mobilitat articular és progressiva i quan és completa, el dolor articular tendeix a desaparèixer.

## Classificació

L'anquilosi pot, potencialment, ocórrer en qualsevol articulació amb capacitat de moviment. Pot ser:
* Tipus ossi, quan l'anquilosi s'origina en la fusió dels components osteocartilaginosos de l'articulació;
* Tipus fibrosi, quan és causada per retracció de les parts toves articulars o periarticulars.
Si la rigidesa prové de la inflamació de les estructures musculars o dels tendons a l'exterior immediat de l'articulació, es coneix com a anquilosi falsa .

## Vegeu també

* Anquilosi quirúrgica
* Rigidesa articular
* Flexibilitat (anatomia)

## Referències

* ↑ Manual Merck d'Informació Mèdica per a la Llar. Secció 8: Trastorns de la Boca i de les Dents.«Enllaç». Arxivat de l'original el 2007-08-14. [Consulta: 24 octubre 2012].
* ↑ Dentopolis.com - Enciclopèdia. «Enllaç». Arxivat de l'original el 2007-09-28. [Consulta: 1r febrer 2021].
* 1 2 Benjamin Frank Miller; Claire Brackman Keane. Miller-Keane. Diccionario Enciclopédico de Enfermería.. Ed. Médica Panamericana, 1996, p. 80–. ISBN 978-950-06-1483-2 [Consulta: 14 febrer 2013].
* ↑ Medicina Oral, Patologia Oral i Cirurgia Bucal ISSN 1698-6946. Ús de la tomografia computada en el diagnòstic de la anquilosi de l'articulació temporomandibular. Presentació de dos casos clínics. «PDF».
* ↑ Flors García Manuel Alejandro. Anquilosi de tarsos mitjançant fixació esquelètica externa com a alternativa en el tractament de fractures en regió tarsiana de gats. Revista AMMVEPE 1999; 10 (4): 108-110
* ↑ William N. Kelley. Medicina Interna. Ed. Médica Panamericana, 1993, p. 1110–. ISBN 978-950-06-1240-1 [Consulta: 14 febrer 2013].

## Enllaços externs

* «Sociedad española de cirugía ortopédica y traumatología.», 01-10-2012.
# David Hall

David Connolly "Dave" Hall (Sherbrooke, Quebec, 1 de maig de 1875 – Seattle, Washington, 27 de maig de 1972) fou un atleta estatunidenc que va córrer al tombant del segle xx i que era especialista en les curse de mitjana distància.
El 1900 va prendre part en els Jocs Olímpics de París, en què guanyà la medalla de bronze en la cursa dels 800 metres, en quedar per darrere del britànic Alfred Tysoe i l'estatunidenc John Cregan. En semifinals establí un nou rècord olímpic en aquesta prova, amb un temps d'1' 59.0", però a la final no pogué revalidar aquesta bona marca.
També va disputar la cursa dels 1500 metres, en què acabà en quarta posició.

## Millors marques

* 800 metres. 1' 59.0", el 1900
* 1500 metres. 4' 09.2, el 1900

## Referències

* 1 2 «Dave Hall» (en anglès). sports-reference.com. Arxivat de l'original el 2012-10-25. [Consulta: 29 agost 2012].
# Lajos Tóth

Lajos Tóth (Debrecen, 25 d'agost de 1914 - Debrecen, 24 d'agost de 1984) va ser un gimnasta artístic hongarès que va competir durant les dècades de 1930, 1940 i 1950.
El 1936 va prendre part en els Jocs Olímpics de Berlín, on disputà vuit proves del programa de gimnàstica. Destaca la setena posició en la prova del concurs complet per equips, mentre en totes les proves individuals finalitzà més enllà de la desena posició. El 1948, una vegada finalitzada la Segona Guerra Mundial, va disputar els Jocs de Londres, on va prendre part en vuit proves del programa de gimnàstica. Guanyà la medalla de bronze en la prova del concurs complet per equips, mentre en les proves individuals destaca una novena posició en la barra fixa. Quatre anys més tard, als Jocs de Hèlsinki, tornà a disputar vuit proves del programa de gimnàstica. Destaca la sisena posició en la prova del concurs complet per equips, mentre en la resta de proves finalitzà en posicions molt endarrerides.

## Referències

* 1 2 «Lajos Tóth Olympic Results». sports-reference.com. Arxivat de l'original el 18 d’abril 2020. [Consulta: 13 juliol 2019].
# Àngels Moreno Gutiérrez

Àngels Moreno Gutiérrez (València, 1993) és una metgessa i poetessa valenciana. Va estudiar medicina a la Universitat Rovira i Virgili. Va publicar el seu primer llibre de poesia el 2014 quan tenia 21 anys i ha rebut diversos premis literaris entre els quals destaca el premi Maria Mercè Marçal de poesia el 2017. També publica articles i ressenyes literàries en revistes i diaris com El Temps, El Matí digital o El salt del llop. Alguns dels seus poemes han estat traduïts al romanès i al portuguès.

## Obres

* Clarobscur (Neopàtria, 2014)
* Extrema al·legoria (Ajuntament de Mislata, 2015)
* L'usurpador (Pagès editors, 2017)
* L'agulla (Pagès editors, 2020)
* Exposició (Documents Documenta, 2022)

## Premis

* 2015 Premi Literatura Breu de Mislata, Ajuntament de Mislata
* 2015 segon Premi Llegir de la Fundació Bromera per l'article Anatomia dels espills.
* 2017 Premi Maria Mercè Marçal de poesia

## Referències

* ↑ «El temps de les arts - Àngels Moreno».
* ↑ «Les noves col·laboradores d'El Matí». El matí digital, 08-03-2010 [Consulta: 11 octubre 2020].
* ↑ «Llibres valencians -Àngels Moreno». [Consulta: 11 octubre 2020].
* ↑ «Pagès editors - L'agulla». [Consulta: 11 octubre 2020].
* ↑ «La professora Lola Moreno guanya el Premi Llegir 2015». riberaexpress.es, 26-01-2016 [Consulta: 11 octubre 2020]. Arxivat 13 August 2020$^{[Datemismatch]}$ a Wayback Machine.

## Enllaços externs

* pàgina de linkedin
* twitter
# Leon Butler

Leon Butler (anglès: Leon Edward Butler) (Big Rapids, 2 de desembre de 1892 - Filadèlfia, 18 de juny de 1973) va ser un remer estatunidenc que va competir a començaments del segle xx.
El 1924 va prendre part en els Jocs Olímpics de París, on guanyà la medalla de bronze en la competició del dos amb timoner del programa de rem, formant equip amb Harold Wilson i Edward Jennings.

## Referències

* ↑ «Leon Butler Olympic Results». sports-reference.com. Arxivat de l'original el 2020-04-18. [Consulta: 30 març 2018].
# Albin Dahl

Albin Dahl (Landskrona, 2 de gener de 1900 - Helsingborg, 15 de febrer de 1980) fou un futbolista, que jugava de davanter, i entrenador suec que va estar en actiu durant més de 40 anys.
El 1920 va prendre part en els Jocs Olímpics d'Anvers, on fou cinquè en la competició de futbol.Quatre anys més tard, als Jocs de París, guanyà la medalla de bronze en la competició de futbol.
Pel que fa a clubs, defensà principalment els colors del Landskrona BoIS, entre 1915 i 1921, i Helsingborgs IF, de 1922 a 1933, tot i que els darrers anys com a jugador els jugà al Växjö BK (1933) i Eslövs AI (1934). Guanyà la lliga sueca de 1928-1929, 1929-1930 i 1932-1933. Amb la selecció nacional jugà 29 partits, en què marcà 21 gols.
En retirar-se, el 1934, passà a exercir d'entrenador en diferents equips suecs, entre els quals destaquen el Helsingborgs IF, el Helsingør IF o el Råå IF, fins a mitjans de la dècada de 1950.

## Referències

* 1 2 «Albin Dahl Olympic Results». sports-reference.com. Arxivat de l'original el 9 de setembre 2011. [Consulta: 23 abril 2018].
* ↑ Albin Dahl - national-football-teams.com (anglès)
* ↑ Albin Dahl Comitè Olímpic Suec